Komisijos komunikatas Europos parlamentui ir Tarybai dėl Europos geležinkelių tinklo signalizacijos sistemos ETEVS/ETKS plėtojimo (SEK(2005) 903) /* KOM/2005/0298 galutinis */





[pic] | EUROPOS BENDRIJŲ KOMISIJA | Briuselis, 04.07.2005 KOM(2005) 298 galutinis KOMISIJOS KOMUNIKATAS EUROPOS PARLAMENTUI IR TARYBAI dėl Europos geležinkelių tinklo signalizacijos sistemos ETEVS/ETKS plėtojimo(SEK(2005) 903) KOMISIJOS KOMUNIKATAS EUROPOS PARLAMENTUI IR TARYBAI dėl Europos geležinkelių tinklo signalizacijos sistemos ETEVS/ETKS plėtojimo (Tekstas svarbus EEE) 1. ĮVADAS Techninės kliūtys, iškylančios keičiant riedmenis ir traukinių sąveikos srityje, t.y. susijusios su vienoda galimybe naudotis traukiniais bet kurioje geležinkelių tinklo dalyje, iki šiol trukdo geležinkelių sektoriaus konkurencingumui. Šiandien Europoje vienu metu veikia daugiau nei dvidešimt signalizacijos ir greičio kontrolės sistemų. Traukinyje Thalys važinėjančiam maršrutu Paryžius-Briuselis turi būti įrengtos septynios skirtingos signalizacijos ir greičio kontrolės sistemos, todėl susidaro papildomos išlaidos, padidėja gedimų rizika ir sudėtingesnis tampa mašinistų darbas, kurie privalo būti susipažinę su visomis sistemomis. Šios techninės kliūtys trukdo vystyti geležinkelių transporto sistemą Europos mastu, kai tuo tarpu neturinčiam šių kliūčių kelių transportui vystymosi galimybės yra užtikrintos. Šių kliūčių pašalinimas visiškai atitinka Lisabonos strategiją, nes tai sudarytų galimybes didinti konkurencingumą ir geležinkelių sektoriaus dinamiškumą, prisidėti prie keleivių ir krovinių pervežimo geležinkeliais paslaugų rinkos integravimo ir skatinti Europos geležinkelio įrenginių rinką. Geležinkelių transporto išlaidų mažinimas ir kokybės didinimas, tai dar kiti visos ekonomikos augimą stiprinantys ir vidaus rinkos dinamiškumą palaikantys veiksniai. Šiame komunikate aptariami pagrindiniai geležinkelių signalizacijos suderinimo uždaviniai, šio suderinimo išlaidos ir nauda suinteresuotosioms šalims bei pateikiama Komisijos strategija jam pasiekti. Jame konkrečiai parodoma, kad Europos Traukinių Eismo Valdymo Sistemos ETEVS ( European Rail Trafic Management System ) plėtojimas yra tokios pat ypatingos svarbos Europos pramoninis projektas, kaip ir Galileo projektas palydovų navigacijos srityje. Be kita ko, ETEVS yra pagrindinė Bendrijos prioritetinių geležinkelio projektų pagrindinė sudedamoji dalis, o investicijos įrengiant ETEVS į maždaug 20 % transeuropinio tinklo ir riedmenų 2007-2016 m. galėtų siekti 5 milijardus EUR. 2. SIGNALIZACIJA : KLIūTIS GELEžINKELIų INTEGRAVIMUI 2.1. Suderintos signalizacijos sistemos svarba Europoje [pic] | Dabar Europoje vienu metu veikia daugiau nei dvidešimt signalizacijos sistemų. Šios, dažniausiai nacionalinio tinklo lygmens sistemos atstumo tarp traukinių, taigi ir bėgių kelio pralaidumo, parametrų optimizavimo bei saugos lygio požiūriu yra labai skirtingos. Esamų sistemų brangumas padeda paaiškinti, kodėl greičio kontrolės sistemos įrengtos ne visame tinkle. | Su signalizacija susiję traukinių eismo įvykiai, kurių metu žuvo žmonės 2005 m. sausio 7 d. susidūrimo įvykusio Italijoje netoli Bolonijos (Bologna), tvyrant rūkui, aukomis tapo septyniolika žmonių. Šis traukinių eismo įvykis buvo pastaraisiais metais Europoje įvykusių susidūrimų tęsinys, būtent prie Albacete Ispanijoje (devyniolika žuvusiųjų 2003 m. birželio mėn.), Pécrot Belgijoje (8 žuvusieji 2001 m. kovo mėn.) ir Londone Jungtinėje Karalystėje (31 žuvusysis1999 m. spalio mėn.). Net ir nebaigus visų tyrimų, atrodo, kad veiksminga signalizacijos sistema su automatine traukinių greičio kontrole būtų padėjusi išvengti šių nelaimingų atsitikimų ir dar pagerinti geležinkelių sistemos saugos lygį, kuris, beje, jau dabar aukštesnis nei kelių transporto. | Susisiekimui tarp valstybių naudojamuose traukos riedmenyse jau dabar turi būti įrengtos įvairios sistemos, kurių pagalba galima apdoroti iš įvairių, bėgių kelyje įrengtų, sistemų siunčiamą informaciją. Papildomų naujų sistemų įrengimas jau suprojektuotuose traukos riedmenyse yra nepaprastai brangus, o kartais neįmanomas. Dėl šios priežasties, daugeliu atvejų, traukiniai vis dar turi sustoti pirmoje pasienio stotyje, kad būtų pakeisti traukos riedmenys. Todėl Europos geležinkelių tinklo signalizacijos sistemos ETEVS, pradėtos rengti 10 dešimtmečio pradžioje, pasinaudojant Bendrųjų tyrimų pagrindų programomis, o vėliau remiamos transeuropinių tinklų fondų lėšomis, plėtojimas yra žymi pažanga vystant sąveiką ir tinklų saugą. ETEVS, kaip transeuropinių tinklų prioriteto, plėtojimo svarba daugelį kartų buvo akcentuota reglamento, nustatančio bendrąsias taisykles dėl Bendrijos finansinės pagalbos teikimo transeuropinių tinklų srityje[1], pasiūlyme. Sutarties nuostatų, susijusių su transeuropiniais tinklais (XV antraštinės dalies 154, 155 ir 156 straipsniai), įgyvendinimui skirta Direktyva 96/48/EB nustatomas teisinis pagrindas reikalavimui nuo 2002 m. visose naujose transeuropinio tinklo greitųjų traukinių geležinkelio linijose arba atnaujinant signalizacijos sistemą taikyti ETEVS. Tradiciniams geležinkeliams tokie pat reikalavimai bus pradėti taikyti praėjus šešeriems mėnesiams, po Sprendimo dėl techninių sąveikos specifikacijų[2] nustatytų vadovaujantis Direktyva 2001/16/EB įsigaliojimo. Naudoti ETEVS visų pirma bus privaloma[3] visai naujai įrangai arba tada, kai signalizacijos sistema bus atnaujinama pagal Direktyvoje 884/2004/EB pateikiamą prioritetinių projektų sąrašą. Dėl šių techninių sąveikos specifikacijų buvo tariamasi su įvairiais ETEVS vystymui ir plėtojimui pritariančiais naudotojais ir socialiniais partneriais. 2.2. Europos traukinių eismo valdymo sistema (ETEVS) Šią sistemą šiandien sudaro dvi pagrindinės sudaromosios dalys: - GSM-R pagrįsta standartine GSM, bet su skirtingais specifiniais geležinkelių sistemoje naudojamais dažniais ir kai kuriomis užprogramuotomis funkcijomis. Tai radijo ryšio sistema, skirta informacijai tarp bėgių kelio ir traukinio perduoti ir gauti (balsas ir duomenys). - ETKS[4] – tai europinė traukinių kontrolės sistema, kuria naudojantis traukinio mašinistui galima perduoti ne tik informaciją apie leistiną greitį, bet taip pat nuolat kontroliuoti, kaip laikomasi šių nurodymų. Trys ETKS „lygiai“ Naudojantis ETKS iš bėgių kelyje esančių įrenginių į traukinį perduodama informacija pagal kurią nuolat skaičiuojamas jo maksimalus leistinas greitis. Tuose ruožuose, kuriuose yra šalikelės signalizacijos perdavimas (eismo kontrolės šviesoforai ir informaciniai stendai bei švieslentės, kuriomis mašinistui pranešama apie leistiną greitį), informacija gali būti perduodama iš kelyje įrengtų standartinių elektromagnetinių induktorių (taip vadinamų Eurobalises). Tai 1-asis ETKS lygis. Informacija gali būti perduodama radijo ryšiu (GSM-R) ir tai būtų 2-asis ETKS lygis, kai šalikelės signalizacijos sistema nebūtina, o tai leidžia sutaupyti daug investicijų ir techninės priežiūros išlaidų. Traukinių buvimo vietą nustato bėgių kelio įrenginiai. ETKS traukinys, kuriame yra GSM-R ryšys, be skirtumo gali važiuoti 1-ojo ir 2-ojo lygio geležinkelių linijomis. 3-ojo lygio atveju turi būti galimybė informaciją apie tikslią jų buvimo vietą perduoti iš traukinių ir todėl konkrečiai galima optimizuoti ruožų pralaidumą bei dar labiau sumažinti bėgių kelio įrenginių kiekį. Visų trijų lygių atvejais, naudojantis traukinyje įrengtu kompiuteriu Eurocab, traukinio greitis lyginamas su didžiausiu leistinu greičiu ir automatiškai stabdoma tada, kai greitis viršijamas. | 3. GSM-R PLėTOJIMAS Šiuo metu valstybėse narėse, atsiradus GSM skaitmeninėms technologijoms, pasenusios radijo ryšio perdavimo sistemos keičiamos GSM-R sistema. Šios greitos permainos vyksta beveik visoje Europoje. Šios, viešosios GSM sistemos standartų pagrindu veikiančios sistemos, leidžia pasiekti tokį kokybė ir išlaidų lygį, kurio neįmanoma pasiekti naudojantis senosiomis, dažniausiai nacionaliniu mastu išplėtotomis, sistemomis. Siekiant darnos plėtojant nacionalines strategijas, nenutrūkstamo paslaugų teikimo ir išvengti transeuropinio tinklo spragų, GSM-R plėtojimas turi būti reguliuojamas Bendrijos mastu. GSM-R plėtojimas – daugelio naujųjų valstybių narių ypatingasis strateginis prioritetas. Skirtingų projektuotojų sukurtų taikomųjų priemonių sąveiką būtina toliau stebėti techniniu požiūriu, ypač siekiant išvengti trikdymų traukiniams pravažiuojant valstybių sienas, kai keičiasi mobiliojo ryšio operatoriai. 4. ETKS PLėTOJIMAS ETKS plėtojimas vyksta lėčiau nei GSM-R. Tai specialiai geležinkelio sektoriui sukurta sistema ir todėl, priešingai nei GSM-R atveju, nebuvo galima taip plačiai pasinaudoti kitoms sritims parengtais standartais. Todėl jos plėtros etapas, kuris visų pirma 10 dešimtmečio viduryje buvo finansuojamas pagal Bendrijos mokslinių tyrimų pagrindų programą, o vėlesnieji, bandymo ir eksperimentinių serijų etapai – iš transeuropinio tinklo fondų lėšų, užsitęsė ilgiau, kol buvo sudarytos nekintamos specifikacijos. Nekintamas specifikacijas ir išbandytus gaminius turinti ETKS, vykdant signalizacijos įrenginių atnaujinimą, atrodo nepakeičiama. Pasenusios tradicinės signalizacijos sistemos, jų didelės eksploatacinės išlaidos, ypač – techninės priežiūros, tarpusavio nesuderinamumas sąlygoja tai, kad visos sektoriaus suinteresuotosios šalys pripažįsta ETKS kaip vienintelį transeuropinių geležinkelių tinklų signalizacijos sprendinį ateičiai. Daugelio įrengtų sistemų eksploatacinės išlaidos: Thalys atvejis Thalys PBKA tipo riedmenų sąstate, kuriuo naudojamasi maršrute Paryžius-Briuselis-Kelnas ir Amsterdamas, yra įrengtos 7-rių tipų signalizacijos sistemos. Skirtingi veiksniai, įskaitant kliūtis, susijusias su skirtingomis sistemomis ir „nestandartiniais“, ribotų gamybos serijų, specifiniam maršrutui skirtais riedmenų sąstatais, sąlygoja eksploatacinių išlaidų, tenkančių vienam riedmenų sąstatui, padidėjimą 60 %. Be to mašinisto kabinoje kiekvienai signalizacijos sistemai turi būti įrengtas atskiras ekranas. | 4.1. Kliūtys plėtojant ETKS ETKS plėtojimui traukos riedmenyse būtina įrengti ETKS „modulį“, o bėgių kelyje įrengti taip pat „ETKS formato“ induktorių, kuriuo į traukinį būtų siunčiama informacija, suteikianti galimybę nuolat skaičiuoti didžiausią leistiną greitį. Kadangi visuose traukiniuose tuo pat metu įrengti ETKS sistemą neįmanoma ir, kadangi viso tinklo signalizacijos sistema negali būti pakeista iš senosios į naująją akimirksniu, neišvengiama, kad bent viena senoji sistema ir ETKS, įrengtos traukos riedmenyse ir (arba) bėgių kelyje, dažniausiai neišvengiamai turės veikti vienu metu. Vykdant geležinkelių linijos atnaujinimo darbus arba ją prailginant, joje vyks daugelio traukos riedmenų eismas. Kol traukinių su įrengta ETKS sistema yra labai nedaug, jų patekimas į geležinkelio liniją dažnai laikomas ribojančiu ir nepriimtinu ekonominiu požiūriu. Be to, kad galėtų važiuoti iki prailgintos ar atnaujintos geležinkelio linijos, traukos riedmenyse šiuo metu vis tiek turi būti įrengta senoji sistema. Todėl, tobulinant jau egzistuojančią geležinkelio liniją atskirai atliekamo tyrimo , kuriame neatsižvelgiama į sąveikos naudą ir bendrą poveikį visam tinklui, išvados gali būti nepalankios ETKS naudojimui, nes senąsias bėgių kelio sistemas bet kokiu atveju teks toliau naudoti ilgesnio ar trumpesnio pereinamojo laikotarpio metu. Tuo tarpu jeigu naujoji europinės signalizacijos sistema nebus integruota statant geležinkelio liniją arba vykdant didelio masto remontą, vėlesnis šios naujosios europinės signalizacijos sistemos įrengimas bus daug sudėtingesnis, nes turės būti vykdomas geležinkelio linijoje, kuria naudojamasi, o tai, priklausomai nuo konkretaus atvejo, gali sąlygoti eksploatacinių išlaidų padidėjimą iki 80 %. Be to, kol didžiojoje bėgių kelio dalyje nėra įrengta ETKS, šią sistemą geležinkelio įmonės kartais gali laikyti papildoma sistema, kurios panaudojimas tuojau pat visai nėra būtinas, kadangi didžiojoje geležinkelio linijų dalyje pereinamuoju laikotarpiu jos turės toliau naudotis įrengta viena ar keliomis tradicinėmis sistemomis. Tačiau, jei ETKS įrengimas nebus numatytas traukos riedmenų projekte, vėlesnės jos įrengimo į traukos riedmenis išlaidos bus daug didesnės ( maždaug 3 kartus). Signalizacijos įrenginių ilgaamžiškumas: kliūtis greitam ETKS plėtojimui Net jei, pradedant nuo šiandien, ETKS sistemingai būtų naudojama naujose geležinkelio linijose ir naujuose riedmenyse, signalizacijos įrenginių bėgių kelyje ir traukos riedmenyse ilgaamžiškumas, dažniausiai viršijantis dvidešimtį metų, sąlygotų tai, kad didžiojoje transeuropinio tinklo dalyje per dešimtį metų ETKS dar nebūtų įrengta. Laikant, kad atnaujinimo laipsnis per metus yra 2,5 %, pusė viso tinklo būtų atnaujinta tik per dvidešimtį metų. Didžiojoje 2025 metais pastatytų traukos riedmenų dalyje vis dar turėtų būti įrengtos nacionalinės sistemos, kurios jau šiandien dažnai yra laikomos pasenusiomis. | Teisės aktų sistema, kuria nustatomas privalomas ETKS įrengimas naujoje geležinkelio linijų ir didelio greičio tinklų riedmenyse ir kuria bus nustatyti tokie pat reikalavimai prioritetiniams tradicinio geležinkelių tinklo projektams, pati savaime per artimiausių dešimt ar dvylika metų negali užtikrinti tikro tinklo, kuriuo galėtų vykti EKTS įrengtų traukinių eismas, sudarymo. Jei plėtojimas būtų vykdomas pagal tai, kaip ir kada to reikalaujama teisės aktuose, išlaidos neabejotinai būtų daug mažesnės, kadangi susidarytų vykstant atnaujinimo darbams, bet rišlus tinklas būtų susiformuotas tik ilgam laikui praėjus. Pirmosios įmonės ir pirmieji tinklai, pasirūpinę šia įranga, patirtų tam tikrų nuostolių, nes išlaidas dėl dvejopos įrangos turėtų „kęsti“ ilgesnį laiką. 4.2. Pagrindiniai privalumai plėtojant ETKS ETKS sistema yra strategijos, kuria siekiama pagyvinti geležinkelių sektorių, dalis. ETKS ypač būtų prisidėta prie sparčiai augančio tarptautinio krovinių ir keleivių vežimo geležinkeliais palengvinimo, nes sienų tarp valstybių pervažiavimas traukos riedmenims būtų paprastesnis. Pagrindiniai išorinių išlaidų, susidarančių dėl taršos, triukšmo, saugos ar pernelyg didelio kelių apkrovimo, mažinimo uždaviniai yra milžiniški ir visi veiksniai, kuriais galima prisidėti prie skirtingų transporto rūšių pusiausvyros sureguliavimo, šias išlaidas leistų sumažinti. Net, jei esant skirtingoms ETKS įrengimo bėgių keliuose strategijoms ir būdingoms kiekvienai esamai sistemai išlaidoms ir techniniams rodikliams, sunku padaryti apibendrinimus, visuotinai pripažinta, kad atskirai naudojamos EKTS išlaidos yra pastebimai žemesnės nei tradicinių sistemų. Be to, kadangi pastarosios dažnai yra senos ir susidėvėjusios, jų priežiūros išlaidos auga ypač greitai. Traukiniuose esančios ETKS dalies išlaidos tolygios esamų sistemų išlaidoms, bet šiuo metu traukos riedmenyse turi būti įrengta mažiausiai viena, tos šalies per kurios teritoriją turės važiuoti traukinys, sistema. Mašinistas, jei nebuvo pakeistas kitu pasienyje, privalo būti susipažinęs su visomis sistemomis. Todėl naudojant vienintelę, operacijas ir techninę priežiūrą supaprastinančią sistemą, bus sumažintas traukos riedmenų technologinis sudėtingumas. Jau sistemos specifikacijų sudarymo etape buvo atsižvelgta į žmogiškąjį veiksnį, ypač į sistemos svarbą mašinistams, ir todėl sistema pelnė lengvesnį pripažinimą. Be to galimybė turėti europinį standartą, kuris laisvos konkurencijos sąlygomis tarp geležinkelio sektoriaus įmonininkų pakankamai greitai paplis europiniu mastu, pastariesiems, eksportuojant jų gaminius iš Sąjungos, suteiks konkurencinį pranašumą.Tai prisidės prie kainų mažinimo Europos Sąjungoje. ETKS: rinka eksportui 2004 m. pavasarį projektuotojas sudarė maždaug 32 mln. EUR vertės sutartį įrengti EKTS 414 traukinių ir 760 kilometrų geležinkelio linijų Korėjoje. Prieš šią sutartį buvo sudaryta sutartis su Taivanu dėl 756 traukinių ir 1 200 kilometrų. Indija ir Kinija tik ką pateikė didelius užsakymus. | ETKS antrareikšmėse geležinkelio linijose leis įrengti signalizacijos sistemą, kurios saugos lygis bus bent jau tapatus šiuo metu didelio greičio geležinkelio linijose naudojamų sistemų saugos lygiui. Remiantis UNIFE[5] (Europos geležinkelių pramonės sąjunga) informacija apie naudojimąsi infrastruktūra (traukinių skaičius per valandą), ETKS bus tapati efektyviausioms esamoms sistemoms ir, lyginant su esamomis žemesnio efektyvumo sistemomis, nuo 2 iki 15 % ir net 20 % padidins pralaidumą. Jei pralaidumas ypač padidės, turės būti imtasi atitinkamų priemonių, kad būtų išvengta neigiamų pasekmių, ypač aplinkos užteršimo pavojingomis medžiagomis. 4.3. Greito ir koordinuojamo perėjimo nuo vienos prie kitos sistemos strategija Taigi, jei vykdant esamos geležinkelio linijos įrengimo darbų ar naujos linijos statybos projektą nebus pasirūpinta europinės sistemos ETKS diegimu, tokios geležinkelio linijos sąveika per visą įrengimų naudojimo laikotarpį bus daug sudėtingesnė. Tokia pati problema iškyla ir riedmenyse įrengiamai įrangai. Kadangi ETKS nebuvo sukurta kaip tikras tinklas ir kadangi daugelyje traukos riedmenų ETKS nebuvo įrengta, bėgių kelyje ir riedmenyse turi išlikti jau įrengtos senosios sistemos, dėl kurių susidaro pernelyg dideles eksploatacinės išlaidos, kaip rodo Thalys pavyzdys. Be to bėgių kelyje atsisakius naudotis tam tikrais nekilnojamais įrenginiais, pvz. šalikelės signalizacijos, ETKS leis sutaupyti tik tuo atveju, jei ETKS bus įrengta didelėje dalyje riedmenų. Perėjimo nuo vienos sistemos prie kitos laikotarpio trumpinimas, siekiant tinkle ir pakankamame kiekyje traukos riedmenų per dešimt ar dvylika metų įrengti ETKS, tuo pat metu suformuojant didelius tarptautinius sąveikius koridorius, leistų labai sumažinti išlaidas, susijusias su skirtingų sistemų eksploatavimu vienu metu. Laikantis šios strategijos taip pat būtų galima greičiau pasinaudoti pirmiau minėtais privalumais. Tokios „greito“ ir koordinuojamo perėjimo nuo vienos sistemos prie kitos strategijos pageidaujama geležinkelio sektoriuje, prisijungusiame prie Susitarimo memorandumo, nustatančio pagrindinius šios strategijos principus. Šį Memorandumą 2005 m. kovo 17 d. Komisijos vardu pasirašė vicepirmininkas Barrot . 5. ETKS : GREITO IR KOORDINUOJAMO PERėJIMO NUO VIENOS SISTEMOS PRIE KITOS STRATEGIJOS LINK Šio komunikato techniniame priede parodyta, kaip „greito“ perėjimo nuo vienos sistemos prie kitos strategija siekiama pasiekti kritinę masę, t.y. tokią būklę, kuriai esant įrengtą EKTS turinčių geležinkelio linijų ir traukinių skaičius toks, kad šios sistemos įrengimas likusiuose traukiniuose ir likusiose geležinkelių linijose taptų neišvengiamas. Laikantis šios naujojo europinio standarto plėtojimo strategijos geležinkelio sektoriuje palaipsniui būtų galima įveikti technines kliūtis, nedarančias įtakos jo konkurentams. Didžiąją dalį privalumų bus galima pajausti tik tada, kai bus pasiekta kritinė masė ir kai bėgių kelyje bus nustota naudoti „senus“ įrengimus, o traukinių riedmenyse įrengiant vienintelę sistemą. Tačiau suinteresuotosios šalys išlaidas patirs nedelsiant. Konkrečiai techniniame priede parodyta, kaip 5 milijardų dydžio (pagal pirmuosius vertinimus) investicijos leis pasiekti šią kritinę masę iki 2016 m. pabaigos. Komisija siūlo pritarti, kad šioms investicijoms būtų suteikta 50 % parama, įskaitant investicijoms, skirtoms pritaikyti riedmenis, kad būtų įgyvendintas šis projektas, kurio svarba Bendrijai yra neginčijama. Siekiant paspartinti perėjimą iš vienos sistemos į kitą, Bendrijos parama laikui bėgant galėtų būti mažinama. 6. UžTIKRINTI SąVEIKą Siekdama skatinti sąveiką ir ypač ETKS plėtojimą, Komisija siūlo skirti didelius finansinius išteklius. Todėl būtina garantuoti, kad sektoriui suteiktos Bendrijos finansiniai ištekliai, ypač skirti infrastruktūros projektams, būtų panaudojami sąveikaus transeuropinio tinklo įgyvendinimui. Sąveikos reikalavimų laikymasis Komisija paprastai gauna daug didelės pridedamosios vertės Bendrijai turinčių gerų projektų, bet neįmanoma rasti būdų jiems visiems finansuoti. Todėl turėtų būti nustatyti prioritetai. Sąveikos techninių specifikacijų nesilaikymo faktas ir ne ETKS signalizacijos sistemų panaudojimas, net jei teisiškai pagrįstas, vertinant įvairius projektus, iš principo bus laikomas neigiamu veiksniu. | Konkrečiau, ETKS ar GSM-R įgyvendinimo projektais būtina užtikrinti, kad traukinių su to paties gamintojo įrengtais ETKS ir GSM-R moduliais, eismas galės vykti kito projektuotojo įrengtame tinkle. Būtina užtikrinti, kad būtų atlikti visi tyrimai, siekiant valstybių sienų kirtimo proceso optimalumo, įskaitant perėjimą nuo vieno GSM-R tinklo į kitą. Pramonininkai dirba vadovaudamiesi bendrosiomis specifikacijomis, konkrečiai išvardytomis Techninės Sąveikos Specifikacijose[6] (TSS), kurias Komisija patvirtino 2002 m. greitųjų traukinių geležinkelių sistemoms ir kurios nuo tol nesikeitė. Tradiciniams geležinkeliams TSS buvo patvirtintos kompetentingo komiteto 2004 m. lapkričio 23 d., o artimiausiu metu jas priims Komisija. Akivaizdu, kad šias specifikacijas reikės koreguoti, ypač siekiant atsižvelgti į technologijų vystymąsi ar galimus netikslumus, aptiktus vykdant tobulinimo darbus. Dėl šių netikslumų gali būti parengtos tam tikrais aspektais nesuderinamos programos. Kad būtų užtikrinta sąveika, Europos geležinkelių agentūra bus įpareigota atlikti specifikacijų pakeitimus. Šiuo pagrindu ir laikydamasi savo veiklos programos geležinkelių agentūra nuo 2005 m. antrojo pusmečio pradės palaipsniui įgyvendinti sistemą valdančiosios įstaigos vaidmenį ETKS ir GSM-R. Europos geležinkelių agentūra: techninių specifikacijų sergėtoja Lille/Valenciennes (Prancūzija) esanti geležinkelių agentūra palaipsniui pradeda veiklą. Ji atsakinga už techninių sąveikos specifikacijų atnaujinimą. | Be specifikacijų, prieš pradedant naudoti, taip pat būtina užtikrinti prototipų bandymus, siekiant įsitikinti, ar jie visiškai atitinka technines sąveikos specifikacijas. Praktikoje viso sektoriaus pripažintų aplinkos imitatorių naudojimas atrodo nepakeičiamas vertinant traukiniuose įrengiamų įrengimų tinkamumą. Sąveikos reikalavimų laikymosi patvirtinimas Galutinis visų Bendrijos lėšomis finansuojamų projektų, skirtų įgyvendinti ETKS ar GSM-R mokėjimas bus atliktas įrodžius, kad laikomasi techninių sąveikos specifikacijų. Visų pirma tokie įrodymai turės būti pateikti traukiniuose įrengiamiems įrengimams, atliekant bandymus aplinkos imitatoriuose laboratorijoje ir in situ. Siekiant nuspręsti kaip kiek įmanoma greičiau nustatyti su sąveika susijusias problemas, iškilusias bėgių kelio įrengimuose, bus tariamasi su sektoriaus atstovais. Kad pateikus pažymėjimą apie sėkmingai įvykdytus bandymus būtų galima atlikti galutinį mokėjimą, į individualius finansavimo sprendimus bus įterptas tipinis straipsnis. | Kai geležinkelio linijoje yra įrengiama EKTS, visiems EKTS traukinyje įrengiamo modulio projektuotojams, net jei jų traukos riedmenys ne iš karto pradės važinėti šia geležinkelio linija, turi būti suteikta galimybė išbandyti, ar nėra su sąveikos susijusių problemų iškylančių tarp traukinyje įrengto modulio ir šiai geležinkelių linijai pasirinkto techninio sprendimo. 7. UžTIKRINTI TINKAMą ETKS PLėTOJIMą Infrastruktūros valdytojo sprendimas dėl ETKS įrengimo geležinkelio linijoje ar tinklo dalyje dažnai priklauso nuo jo kaimyno ar kaimynų strategijos. Tuo pat metu geležinkelio įmonė neturėdama tvirtų infrastruktūros, kuria ji naudojasi, valdytojų garantijų dėl strategijos, sistemos keisti nesiims. Savo ruožtu geležinkelių įmonių perėjimo nuo vienos sistemos prie kitos strategija turės pastebimos įtakos infrastruktūros valdytojų strategijai. Todėl koordinavimo poreikis yra akivaizdus. 7.1. Komisijos ir geležinkelio sektoriaus Susitarimo memorandumas 2005 m. kovo 17 d. Komisija ir plačiąja prasme suprantamas geležinkelio sektorius pasirašė Susitarimo memorandumą (t.y., Europos sektoriaus pramoninkų asociacijos, infrastruktūros valdytojai ir geležinkelio įmonės), siekdami prisidėti prie tinkamo ir koordinuojamo bendrojo ETEVS plėtojimo, o ETKS – visų pirma. Geležinkelių sektorius įsipareigojo padėti valstybėms narėms rengiant nacionalinius ETEVS plėtojimo planus ir Komisijai – vykdant šių nacionalinių planų konsolidavimo į vieną europinį planą darbus. Komisija tikisi, kad geležinkelių sektorius visapusiškai bendradarbiaus rengiant studijas, visų pirma siekiant patikslinti išlaidas, susijusias su perėjimu prie ETKS didžiuosiuose transeuropinio tinklo koridoriuose. 7.2. Koordinatorius Europos lygmeniu Todėl, siekiant palengvinti koordinuojamą ETEVS plėtojimą apskritai, o ypač signalizacijos sistemą ETKS, pasirodė tikslinga paskirti koordinatorių Europos lygmeniu – pripažintą geležinkelių pasaulio atstovą. Jam teks tinkamų ir ekonomiškai gyvybingų nacionalinių plėtojimo planų rengimo supaprastinimo ir visų, su šių planų įgyvendinimu susijusių, problemų atskleidimo vaidmuo. Jis palengvins pirmiau minėto Susitarimo memorandumo įgyvendinimą ir teiks pasiūlymus dėl traukiniuose įrengiamų ETKS įrenginių finansavimo. Jis glaudžiai bendradarbiaus su kitais koordinatoriais Europoje, kurie bus atsakingi už tuos koridorius, kuriuose labai vėluojama ar esama koordinavimo sunkumų. 7.3. Mašinistų mokymas ir sertifikavimas Komisija, įgyvendindama „trečiojo geležinkelių paketo“ nuostatas, 2004 m. kovo 3 d. Tarybai ir Parlamentui pateikė direktyvos[7] dėl garvežius bei traukinius valdančios traukinių įgulos sertifikavimo projektą. Sektoriaus atstovams ir socialiniams partneriams glaudžiai bendradarbiaujant parengtame dokumente visų pirma numatyta, kad traukinių mašinistai privalo turėti visoje Bendrijos teritorijoje galiojantį sertifikatą, kuriuo pripažįstama bendroji kompetencija. Sertifikavimo procesas turės būti papildytas geležinkelio įmonės išduodama pažyma, kuria pripažįstamas specialus mokymas apie konkrečią geležinkelio liniją, naudojamus riedmenis, šios geležinkelio įmonės eksploatavimo ir saugos tvarką. Dėl įrangos ir procedūrų standartizavimo, kurį palengvins ETKS, specifinis mokymas per tam tikrą laiką supaprastės. Be to naudojantis ETEVS mašinistui jau dabar galima pateikti naudingą informaciją jam suprantama kalba. Tikslas bus standartizuoti mokymą ir padidinti mašinistų mobilumą ir galimybes įsidarbinti. Geležinkelių agentūra taip pat skatins mašinistų ir instruktorių mainus tarp skirtingose valstybėse narėse esančių geležinkelio įmonių. 8. IšVADOS Komisija mano, kad greitas ir koordinuojamas ETEVS plėtojimas transueropinio geležinkelių tinklo strateginėje dalyje, sukels sniego griūties efektą, leisiantį pasiekti situaciją, kai naudojimasis ETEVS taps įprastas visame transeuropiniame tinkle. Toks greitas plėtojimas, intensyvinant sąveiką, atitinka geležinkelių sektoriaus pagyvinimo logiką. Siekiant šį plėtojimą paspartinti, Komunikate atskleista, kaip pasinaudojant esamomis finansinėmis priemonėmis, galima sutelkti finansinius išteklius, ypač pirmųjų infrastruktūros valdytojų ir geležinkelio įmonių, įdiegiančių ETEVS, labui. Tuo pat metu Komisija atidžiai stebės, ar jos finansuojamuose projektuose griežtai laikomasi sąveikos specifikacijų. Komisija prašo Parlamento ir Tarybos pritarti šio komunikato gairėms. [1] KOM(2004) 475 galutinis. [2] Susitarimas dėl šių techninės sąveikos specifikacijų buvo pasiektas taikant komitologiją ir artimiausiu metu jos bus pateiktos tvirtinti Komisijai. [3] Tačiau tiems projektams, kurių plėtojimas techninių specifikacijų paskelbimo dieną buvo pažengęs į priekį, įmanoma taikyti leidžiančias nukrypti nuostatas. [4] Europos traukinių kontrolės sistema. [5] Europos geležinkelių pramonės sąjunga. [6] 2002/731/EB. [7] KOM(2004) 142 galutinis, 2004 kovo 3 d.